n_a
Language: Swahili | Genre: Creative_writing

Hapo zamani za kale paliishi msichana mmoja aliyeitwa Kimanzi na mzee
  mmoja anayeitwa Mzee Tamaa. Mzee Tamaa alikuwa Bwanyenye. Sasa huyu
  Kimanzi alikuwa akitafuta kazi. Siku Mmoja alikuwa akitembea huko
  mjini. Akakutana na huyu Bwanyenye. Akamuuliza ikiwa anakazi yeyote
  atakaye mpa afanye, kwa sababu maisha yake yalikuwa magumu. Mzee Tamaa
  huyu alikuwa akitiririkwa na mate mdomoni, Kimanzi alipokuwa
  akimuongelesha.

  Mzee Tamaa alimkubali Kimani huyu kwa sababu alikuwa anavutia macho
  yake mzee Tamaa alikuwa na roho yake ilikuwa nyeupe, akampa kazi.
  Kimani alijawa na furaha ya kifani mbele, mabega juu. Alipowadıa
  nyumbani kwake Mzee Tamaa alibaki kinywa wazi kiasi cha mheshimiwa nzi
  kujenga makao dundumioni. Nyumba yake ilikuwa bahari. Akaelekezwa
  chumba cha kula chakula, si pulau,,si birinzi si nyama ya kubanika. Se
  viga na vipapati vya kuku. Aidha vinywaji na vileo vya kila aina
  vilikuwa kemkemu.

  Badaa ya mwezi kadhaa Kimanzi huyu alipokuwa akifanya kazi. Mzee Tamaa
  alitaka kuongea na yeye kidogo, kwa sababu ilikuwa ikimtatiza roho
  yake. Kimanzi yule

  alikuwa na uoga, kijasho chembamba kilitiririka chiriri kwapani na
  ulimi uliganda kinywani kama gundi ya ulimbo. Alidhania yakwamba
  anataka kumkatizia kazi.

  Alipomsongelea kusikia anachosema, alianza na kumjulia hali na
  kumueleza kwa nini kamwita hapo walipo.Akamuambia yakwamba anataka awe
  ua la moyo wake. Kimanzi yule alipigwa na butwaa. Alikuezeka na
  kuezua. Wiki ikapita kama hajampa jibu, Mzee Tamaa akawa akimfuatilia
  ile ajuwe. Punde si punde Kimanzi yule alimkubali na wakafunga ndoa.

  Walifanya harusi huku shangwe, nderemo, vigelegele, vifoli, cheroko na
  kayaya vilishamiri na kushadidi kotekote si magharibi si mashariki.
  Walipokuwa kitu kimoja waliishi maisha yenye furaha. Mwisho mwisho
  Kimanzi huyu. akaanza kufanya maneno ambayo mzee Tamaa hakuelewa. Na
  hapo ndipo Mzee Tamaa alimfukuza na yeye kuendelea na maisha yake.

  'Na hapo ndipo nilipogundua kuwa cha mlevi huliwa na mgema.